open-index/open-wikipedia-markdown huggingface dataset:
Lėktuvų stebėjimas

**Lėktuvų stebėjimas** () – veikla, kurios metu entuziastai stebi, fotografuoja ir pasižymi lėktuvus ar jų numerius bei kitą informaciją. Stebimi įvairūs orlaiviai – lėktuvai, sklandytuvai, oro balionai, sraigtasparniai ir kt.

Fotografuodami lėktuvus stebėtojai pasižymi įvairią informaciją ir stengiasi atpažinti lėktuvo modelį bei tai pasižymėti. Stebėtojai seka orlaivių judėjimą ore ir ant žemės laisvai prieinamomis priemonėmis internete – jose pažymėti orlaivių maršrutai, jų judėjimo grafikai, aukštis, greitis ir tikslas.

Dažnai stebėtojai atsirenka stebėjimo objektus pagal įvairius tipus – modelį, oro linijas, oro uostą ir pan. Taip pat norėdami pamatyti retesnius modelius ar tokius, kurių nebūna artimiausiame oro uoste, stebėtojai važiuoja į tolimesnes vietas.

Aviacijos šventės dažnai sutraukia didelį būrį lėktuvų stebėtojų, nes tuo metu galima legaliai ir iš arčiau pamatyti įvairių orlaivių.

## Nuorodos
* Tarptautinės lėktuvų stebėtojų bendruomenės svetainė
The Shin

**The Shin** () – Gruzijos fusion džiazo grupė, susiformavusi Vokietijoje 1998 metais. Ją sudaro trys asmenys: Zaza Miminošvili (gitara, panduri), Zurab J. Gagnidze (bosas, vokalas) ir Mamuka Gaganidze (vokalas, perkusija).

Su dainininke Mariko Ebralidze grupė atstovaus Gruzijai 2014 m. Eurovizijoje su daina „Three Minutes to Earth“.

Išvertus iš gruzinų kalbos grupės pavadinimas reiškia „pakeliui namo“.

2007 m. koncertavo festivalyje „Vilnius City Jazz“ (dab. „Vilnius Mama Jazz“)

## Diskografija
* 1999: *Tseruli*
* 2005: *Manytimer*
* 2006: *EgAri*
* 2009: *Black Sea Fire*
* 2009: *Es Ari*

## Nuorodos

* Oficiali svetainė (anglų k.)

|-
Aviacijos šventė

**Aviacijos šventė** – atviras visuomenei renginys, kurio metu orlaivių pilotai rodo savo sugebėjimus ir įvairius triukus, žiūrovai gali laisvai pasivaikščioti po tam tikrą oro uosto dalį, iš arčiau pamatyti įvairius lėktuvus.

Kai kuriose aviacijos šventėse vyksta naujų orlaivių parodos potencialiems pirkėjams ir verslininkams.

Tokios šventės organizuojamos atsižvelgiant į oro uosto specifiką, oro temperatūrą bei sąlygas. Dažnai yra nurodomos tam tikros saugumo taisyklės aviacijos švenčių rengėjams, nes pavojus kyla ne tik pilotams, bet ir žiūrovams ant žemės.

Skaudžiausios aviacijos švenčių katastrofos įvyko 1988 m. Ramšteine JAV ir 2002 m. Ukrainoje. 1988 m. įvykyje žuvo 70 žmonių (iš jų 67 žiūrovai), o 2002 m. įvykis tapo pačiu skaudžiausiu aviacijos švenčių istorijoje – nukritus Suchoj Su-27 naikintuvui žuvo 77 ir buvo sužeista daugiau nei 500 žmonių.

Pati seniausia ir didžiausia aviacijos šventė-paroda vyksta Paryžiuje. Paryžiaus aviacijos paroda pirmą kartą surengta 1909 m. Šiuo metu rengiama nelyginiais metais Le Buržė oro uoste, šiaurinėje Paryžiaus dalyje.

2013 m. birželio 22 d. po 18 metų pertraukos aviacijos šventė vyko Vilniaus oro uoste. Ji buvo skirta S. Dariaus ir S. Girėno skrydžio per Atlantą 80-osioms metinėms paminėti. Šventės metu savo pasirodymus ore surengė apie 30 orlaivių.

## Šaltiniai
Embraer E serija

**Embraer E serija** – Brazilijos kompanijos Embraer gaminami siauro fiuzeliažo, dviejų variklių, reaktyviniai oro laineriai. Pirmą kartą visuomenei lėktuvai parodyti 1999 m. Paryžiaus aviacijos parodoje, o pradėti gaminti 2001 m. Šios serijos orlaiviai naudojami regioniniams skrydžiams visame pasaulyje.

Ši serija turi 4 skirtingus variantus – E-170, E-175, E-190 ir E-195.

E-170 ir E-175 variantai turi nuo 80 iki 88 sėdimų vietų ir yra mažiausi serijos atstovai. E-190 ir 195 versijos yra patobulintos – padidinti lėktuvai su galingesniais varikliais. Sėdimų vietų skaičius juose yra nuo 114 iki 122. Visi serijos lėktuvai pasiekia maksimalų 890 km/val greitį.

Nuo 2013 m. E-175 lainerį naudojo Lietuvos oro linijų bendrovė Air Lituanica.

2016 m. buvo pristatyti naujos versijos Embraer E-Jet E2 lėktuvai, kurie bus naudojami nuo 2018 m.

## Šaltiniai
Sergejus Četkovičius

**Sergejus Četkovičius** (*Сергеј Ћетковић*; g. 1976 m. kovo 8 d. Titograde, Juodkalnijoje) – populiarus juodkalniečių dainininkas.

## Karjera

Savo karjerą kaip dainininkas pradėjo 1989 m. grupėje „Vatrena srca“. Joje buvo pritariamasis vokalistas ir grojo gitara. Solisto karjerą pradėjo 1998 metais, sudalyvaudamas *Sunčane skale* festivalyje su daina „Bila si ruža“ (). Praėjus dvejiems metams po jo solo debiuto, išleido savo pirmąjį albumą, pavadintą „Kristina“. Albumas tapo populiarus visoje buvusioje Jugoslavijoje.

Po trejų metų nuo pirmo albumo, atlikėjas išleido antrąjį albumą „Budi mi voda“ () su 12 naujų dainų. 2003 metais jis dalyvavo Budva festivalyje su daina „Postojim i ja“, kuri laimėjo apdovanojimą už geriausią dainos kompoziciją.

2013 m. lapkričio 19 d. Sergejus pasirinktas atstovauti Juodkalnijai 2014 m. Eurovizijos dainų konkurse su daina „Moj svijet“ ().

## Diskografija

### Albumai
* *Kristina* (2000)
* *Budi mi voda* (2003)
* *Kad ti zatreba* (2005)
* *Pola moga svijeta* (2007)
* *2 minuta* (2010)

### Rinkiniai
* *The best of* (2005)
* *Sergej Live* (2006)
* *Balade* (2011)

## Nuorodos

* Oficiali svetainė 

|-
Can-linn

**Can-linn** – Airijos muzikinė grupė. „Can-linn“, išvertus iš airių kalbos, reiškia „dainuoti kartu“.

2014 m. vasario 28 d. su dainininke Kasey Smith laimėjo Airijos Eurovizijos atrankos konkursą *Eurosong*, todėl 2014 m. Eurovizijoje Kopenhagoje jie išrinkti atstovauti savo šaliai. Su daina „Heartbeat“ pasirodė gegužės 8 dieną, antrojo pusfinalio metu. Ten jie užėmė 12 vietą ir į finalą nepateko.

## Diskografija

### Singlai
* 2014 – Heartbeat (su Kasey Smith)

## Nuorodos

* Facebook tinklalapis

|-
Donatan

**Donatan** (tikrasis vardas – *Vitoldas Čamara* (); g. 1984 m. rugsėjo 2 d. Krokuvoje) – lenkų muzikantas, muzikos prodiuseris ir garso inžinierius. Su atlikėja Cleo atstovavo Lenkijai 2014 m. „Eurovizijoje“ Kopenhagoje, Danijoje. Joje atliko dainą „My Słowianie“. Jiedu finale surinko 72 taškus ir užėmė 14-ąją vietą.

## Diskografija

### Albumai
* 2012 – *Równonoc. Słowiańska dusza*
* 2014 – *Hiper Chimera* (su Cleo)

### Singlai
* 2012 – *Nie lubimy robić* (su Borixon & Kajman)
* 2012 – *Niespokojna dusza* (su Chada, Słoń & Sobota)
* 2012 – *Z dziada-pradziada* (su Trzeci Wymiar)
* 2012 – *Z samym sobą* (su Sokół)
* 2013 – *My Słowianie* (su Cleo)
* 2014 – *Cicha woda* (su Cleo ir Sitek)

## Išnašos



|-
Carl Espen

**Karlas Espenas** (; g. 1982 m. liepos 15 d. Bergene) – norvegų dainininkas ir dainų autorius, kuris atstovavo Norvegijai 2014 m. Eurovizijos dainų konkurse. Jis atliko dainą „Silent Storm“.

## Muzikinė karjera

### 2014–dabar: Eurovizijos dainų konkursas

2014 m. kovo 15 d. su kūriniu „Silent Storm“ laimėjo *Melodi Grand Prix*, Norvegijos Eurovizijos atranką ir išrinktas atstovauti savo šaliai 2014 m. konkurse Kopenhagoje. Eurovizijoje dainą atliko gegužės 8 dieną, antrojo pusfinalio metu.

## Diskografija

### Singlai
* 2014: *Silent Storm*
* 2014: *Holding On*

## Nuorodos

* Oficiali svetainė

|-
Privalomas balsavimas

**Privalomas balsavimas** – rinkimų tvarka, pagal kurią rinkėjų balsavimas rinkimuose yra privalomas. To nepadarius, skiriamos piniginės arba kitokios nuobaudos. 

2014 m. pasaulyje buvo 23 valstybės, kuriose galiojo ši tvarka. Europoje privalomą balsavimą įteisinusios Belgija, Graikija ir Liuksemburgas. Kai kuriose šalyse taikomos išimtys priklausomai nuo amžiaus (pavyzdžiui, vyresniems nei 70 metų rinkėjams Brazilijoje), buvimo vietos rinkimų dieną (toliau nei 500 km nuo savo apylinkės Argentinoje) arba lyties (moterims Libane). Ne visos valstybės, turinčios privalomo balsavimo tvarką, griežtai prižiūri jos įgyvendinimą ir skiria nuobaudas nebalsavusiems.

Privalomas balsavimas pateisinamas tiek normatyvinių, tiek ir dėl praktinių priežasčių. Manoma, kad balsavimas yra ne pilietinė teisė, bet pareiga, kurią kiekvienas turi įgyvendinti. Taip pat, kad visuotinis balsavimas sustiprina demokratiją ir geriau įgalina tas visuomenės grupes, kurios nepasižymi aktyviu dalyvavimu rinkimuose.

## Šaltiniai
Softengine

**Softengine** – Suomijos roko grupė iš Seinejokio.

Grupė buvo įkurta 2011 metais. Softengine dalyvavo *Uuden Musiikin Kilpailu*, suomių nacionalinėje atrankoje į Eurovizijos dainų konkursą. Su daina „Something Better“ grupė užtikrintai laimėjo pagal komisijos ir žiūrovų balsavimą, todėl jie išrinkti dalyvauti 2014 m. Eurovizijoje Kopenhagoje. Konkurso finale grupė su 72 taškais užėmė 11 vietą.

## Nariai

Topi Latukka 15.jpg|Topi Latukka
Ossi Mäkelä 01.jpg|Ossi Mäkelä
Henri Oskár 03.jpg|Henri Oskár
Tuomo Alarinta 17.jpg|Tuomo Alarinta


## Diskografija

### Albumai
* *We Created the World* (2014)

### Singlai
* *Something Better* (2014)
* *Yellow House* (2014)
* *The Sirens* (2014)
* *What If I?* (2014)
* *All About You & I* (2015)

## Išnašos


## Nuorodos

* Facebook tinklalapis

|-
Smeigtukas

**Smeigtukas** (; ) – įtaisas objektams susegti, sudarytas iš ilgo smailaus plieninio (ar geležinio, žalvarinio, varinio ir pan.) strypelio (adatos) su galvute viename gale. Smeigtuko galvutė gali būti plastikinė (įprastas šių laikų variantas), iš to paties metalo sustorėjimo, praplatėjimo ar susukto disko arba panašios figūros.

Smailusis smeigtuko galas praduria laikomą objektą, o galvutė dažniausiai laiko jį prispaustą prie antrojo, pamatinio objekto. Smeigtukai dažniausiai gaminami ištempiant ploną vielą, sukarpant ją į reikiamo ilgio atkarpas, vieną galą nusmailinant, o kitame suformuojant galvutę. Primena vinį, bet vinys stambesnės ir įkalamos, o smeigtukai tiesiog įbedami.

Žodis  taip pat reiškia 'kaištis', 'smeigė', 'smaigas', 'kojelė (mikroschemos)'.


File:Viking pins (Leiden).jpg|Vikingų smeigtukai
Vaizdas:Straight pin.jpg|Siuvimo smeigtukas
Vaizdas::Brass thumbtack.jpg|Žalvarinis kanceliarinis smeigtukas
File:Punaiseklein.jpg|Kanceliariniai smeigtukai
File:Frankish - Hair Pin - Walters 571833.jpg|Frankiškas plaukų smeigtukas
Daukonių akmuo

**Daukonių akmuo** (dar vadinamas *Ramytės aukuru*) – mitologinis akmuo ties Daukonimis (Pakalniškių seniūnija), Radviliškio rajone. Riedulys stūkso dirbamų laukų apsuptyje, beveik po aukštos įtampos elektros linija, netoli ištiesintos Ramytės upelio vagos. Paminklinį akmenį žymi betoninis stulpas su įrašu. Už 1,2 km į pietryčius yra Burbiškio dvaras.

Tai istorinę ir mitologinę vertę turintis objektas, 1999 m. sausio 13 d. įrašytas į LR Nekilnojamųjų kultūros vertybių registro mitologinių vietų sąrašą. Priklauso Raginėnų archeologijos kompleksui. Pasakojama, kad prie Daukonių aukuro akmens vaidilutės kūrenusios šventąją ugnį.

## Šaltiniai
Varškės sūris

**Varškės sūris** – Rytų Europos virtuvių minkštas sūris, gaminamas iš spaustos varškės.

Tradiciškai pasižymi rūgštumu ir trapumu. Būna ir salstelėjusio skonio, gaminamas is natūraliai saldaus pieno.

Gamyboje, skirtingai nuo kitų sūrių, nereikia šliužo fermento.

Dažniausiai naudojamas sumuštiniams, salotoms, pyragams, taip pat valgomas ir su medumi. Lietuviškoje virtuvėje dažnai gaminamas su kmynais.

## Istorija

Lietuvoje nuo seno gaminamas nebrandintas varškės sūris iš karvės pieno. Šaltiniuose minimas nuo XVI a. Žemaitijoje ir Užnemunėje dažniausiai gaminamas saldus sūris (į pakaitintą saldų pieną dedama anksčiau pagamintos varškės, gauta masė slegiama; kartais dar įdedama kiaušinių, grietinėlės, prieskonių). Aukštaitijoje paplitęs rūgštus sūris, daromas iš surauginto pieno varškės, sunkiamas sūrmaišyje ir slegiamas sūrspaudžiu. Į jį dar gali būti dedama grietinės, kmynų. Toks sūris vėliau dar gali būti džiovinamas.

Pramoniniu būdu gaminamas nuo XIX a. pab.

## Šaltiniai
Leridos provincija

**Leridos provincija** () – viena iš keturių Katalonijos provincijų, esanti šiaurės rytinėje Ispanijos dalyje. Ribojasi su Žironos, Barselonos, Taragonos ir Hueskos provincijomis. Taip pat turi pasienio ruožus su Prancūzija ir Andora.

2024 m. duomenimis, provincijoje gyveno 451 707 gyventojai. Administracinis centras – Lerida. Provincija sudaryta iš 231-os savivaldybės.

## Miestai
Didžiausi provincijos miestai (2023 m.):
* Lerida – 136,5 tūkst. gyv.
* Tarega – 17,6
* Balageras – 17,2
* Moljerusa – 14,9
* Seo de Urchelis – 11,3

## Šaltiniai
Seserys Tolmačiovos

**Anastasija ir Marija Tolmačiovos** (, g. 1997 m. sausio 14 d.) – rusų dainininkės dvynės iš Kursko, Rusijos. Būdamos devynerių, laimėjo 2006 m. vaikų Eurovizijos dainų konkursą Bukarešte, Rumunijoje su daina „Vesennij džaz“ (, ). Po aštuonerių metų speciali komisija išrinko atstovauti Rusijai 2014 m. Eurovizijos dainų konkurse.

2007 metais Tolmačiovos išleido albumą „Polovinki“ (). Tais pačiais metais seserys pasirodė naujametiniame televizijos miuzikle „Kreivų veidrodžių karalystė“, kur dainavo kartu su žymia Rusijos dainininke Ala Pugačiova.

## Diskografija
* *Polovinki* (2007)

## Nuorodos

* Daina „Vesennij džaz“ (2006 m.)
* Daina „Shine“ (2014 m.)

|-
Raudonasis Lesteršyras

**Raudonasis Lesteršyras** – angliškas kietas karvės pieno sūris. Kildinamas iš Lesteršyro grafystės. Dažniausiai dažomas anatu, jog įgautu savo išskirtinę spalvą. Tradiciškai dažytas morkomis ir burokėliais. Pasižymi tvirta tekstūra ir riešutiniu skoniu. Brandinamas nuo 4 iki 9 mėnesių.
Referendumas Lietuvos Respublikos Konstitucijai priimti

**Referendumas Lietuvos Respublikos Konstitucijai priimti** – referendumas, vykęs 1992 m. spalio 25 d. Seimo nutarimu. Referendume dalyvavo 1 919 073 gyventojai (75,26 % nuo visų balsavimo teisę turinčių gyventojų). Už referendumo nuostatą pasisakė 75,42 % dalyvavusių, tad referendumo nuostatai buvo pritarta. Tokiu būdu buvo priimta šiuo metu galiojanti Lietuvos Respublikos Konstitucija.

Tai buvo trečias referendumas 1992 m. – anksčiau vyko referendumas dėl sovietų kariuomenės išvedimo iš Lietuvos Respublikos ir prezidentinis referendumas.

## Šaltiniai
1994 m. referendumas dėl privatizacijos

**1994 m. referendumas dėl privatizacijos** (pilnas pavadinimas **Lietuvos Respublikos įstatymui „Dėl neteisėto privatizavimo, nuvertintų indėlių ir akcijų bei pažeistos teisėsaugos“ priimti**) vyko 1994 m. rugpjūčio 27 d. Šiam referendumui įvykti buvo surinkta daugiau nei 300 000 gyventojų parašų.

Referendume dalyvavo 895 778 balso teisę turintys gyventojai (36,89 procentai nuo visų rinkėjų), tad nepaisant rezultatų referendumo nuostata negalėjo būti patvirtinta. 83,63 procentai balsavusių pasisakė už referendumo nuostatas, kurių iš viso buvo 8.

## Šaltiniai
Magnalis

**Magnalis** () – aliuminio lydinys su magniu (1-13 % Mg) ir nedideliais kiekiais vario, nikelio ir alavo. Kai kurie variantai, skirti specialiam panaudojimui, gali turėti iki 50 % magnio, nors jų atsparumas korozijai prastas. Šie lydiniai naudojami inžinerijoje ir pirotechnikoje.

## Savybės
Lydiniai su mažai magnio (apie 5 %) pasižymi didesniu stipriu, didesniu koroziniu atsparumu ir mažesniu tankiu negu grynas aliuminis. Šiuos lydinius lengviau apdirbti ir suvirinti negu gryną aliuminį. Lydiniai su dideliais kiekiais magnio (apie 50 %) yra trapūs ir lengviau koroduojantys nei grynas aliuminis.

## Panaudojimas
Magnaliai su nedaug magnio yra brangesni už aliuminį, bet dėl didesnio stiprio, mažesnio tankio ir geresnio apdirbamumo naudojami orlaivių ir automobilių dalims gaminti.

Lydiniai su apie 50 % magnio trapūs ir lengvai koroduojantys, todėl inžinerijoje mažai kur tinkami. Tačiau paversti į miltelius jie yra degūs, atsparesni korozijai negu grynas magnis ir labiau reaguojantys negu grynas aliuminis, todėl naudojami pirotechnikoje kaip metalas kuras ir kibirkštims išgauti. Šio lydinio trapumas leidžia šio lydinio luitelius plaktuku sudaužyti į gabalėlius, kuriuos galima sumalti kavamale į miltelius, tinkamus pirotechnikai. Rutuliniu malūnu pramonėje magnalis į smulkius miltelius sumalamas per kelias valandas, o aliuminis – per kelias dienas. Magnalio milteliai dega su traškančiu garsu.

Magnalio milteliai yra efektyvesni už to paties smulkumo aliuminio miltelius. Su jais reikia elgtis taip pat atsargiai, kaip ir su magnio milteliais, pavojų kelia drėgmė, boro rūgštis, amonio junginiai.

## Šaltiniai

## Nuorodos
* Making Magnalium 
* http://www.thegreenman.me.uk/pro/magnalium.html
Barselonos provincija

**Barselonos provincija** () – provincija rytų Ispanijoje, centrinėje Katalonijos autonominio regiono dalyje. Ribojasi su Taragonos, Leridos ir Žironos provincijomis. Pietryčiuose provincijos krantus skalauja Viduržemio jūra.

2013 m. duomenimis, provincijoje gyveno 5 540 925 gyventojai. 30 % iš jų gyveno provincijos admininistraciniame centre – Barselonoje.

## Provincijos komarkos
* Alt Penedesas
* Anoija
* Bažesas
* Baš Ljobregatas
* Barselonesas
* Garafas
* Maresmė
* Vales Oksidentalis
* Vales Orientalis

Iš dalies įtrauktos:
* Berguedà (visos savivaldybės išskyrus Gósol)
* Osona (visos savivaldybės išskyrus Espinelves, Vidrà ir Viladrau)
* Selva (tiktai Fogars de la Selva savivaldybė)

## Provincijos miestai
Didžiausi provincijos miestai (2023 m.):

* Barselona – 1660,1 tūkst. gyventojų
* Ljobregato l'Hospitaletas – 274,4
* Badalona – 224,2
* Terasa – 218,9
* Sabadelis – 196,7
* Mataro – 129,8
* Santa Koloma de Gramenetas – 119,8
* Sant Boi de Ljobregatas – 83,9
* Kornelja de Ljobregatas – 76,9
* Manresa – 76,4
* Rubi – 71,4
* Vilanova i la Želtru – 68,8
* Kasteldefelsas – 68,4
* Viladekansas – 66,6
* El Prat de Ljobregatas – 65,2
* Sant Kugat del Valjesas – 64,8
* Granoljersas – 62,6
* Serdanjola del Valjesas – 54,7
* Moljet del Valjesas – 51,6
* Vikas – 47,7
* Gava – 47,5
* Espluges de Ljobregatas – 46,9
* Sant Feliju – 46,0
* Igvalada – 41,1
* Vilafranka el Penedesas – 40,3
* Ripoljetas – 39,2
* Sant Adrija de Besosas – 37,9
* Sant Choan Despi – 34,3

## Šaltiniai
Ashley Long

**Ešlė Long** (, tikrasis vardas – *Amy Louise Ball*; g. 1979 m. birželio 8 d. Londonas, Anglija) – buvusi Didžiosios Britanijos pornografinių filmų aktorė.

## Biografija
Ėšlė Long gimė Londone.

Sulaukusi 20, aukštaūgė mergina (180 cm) nusprendė tapti modeliu, tačiau sulaukė pasiūlymų pozuoti tik apsinuoginusi. Priėmusi šį pasiūlymą, Ešlė sėkmingai pozavo įvairiems žurnalams, kol jos nuotraukų nepastebėjo režisierius Ben Dover.

2001 m. ji ėmė filmuotis pornografiniuose filmuose, o vienas pirmųjų buvo juosta „Ben Dover‘s Rea Reamers 1“, kuriame taip pat pasirodė ir aktorė Angel Long. Dėl išorinio panašumo vėliau jos ne kartą buvo painiojamos, manant, kad tai vienas ir tas pats asmuo arba giminės (dėl panašaus pseudonimo).

Pradėjusi karjerą Anglijoje, Ešlė sėkmingai ją tęsė ir JAV. Nepaisant kvietimų, ji liko gyventi gimtinėje ir už Atlanto skraidydavo tik filmuotis. Be to, skirtingai nei daugelis pornografijos aktorių, ji niekada nešoko striptizo ir nerengė pasirodymų naktiniuose klubuose.

2009 m., suvaidinusi daugiau kaip 200 filmų, ji baigė aktorės karjerą. Paskutinis jos pasirodymas buvo juosta „Jenna Confidential“ kartu su Jenna Jameson ir Jana Cova.

## Apdovanojimai

## Šaltiniai

## Nuorodos

* IMDb profilis
Laplandinis karklas

**Laplandinis karklas** (*Salix lapponum*) – gluosninių (*Salicaceae*) šeimos, gluosnių genties (*Salix*) krūmas. Įrašytas į Lietuvos raudonąją knygą.

## Paplitimas ir augavietės

Pagrindinis jo paplitimo arealas yra Europos ir Azijos miškai ir miškatundrės.

Per Lietuvą eina vakarinė paplitimo riba. Daugiausia augaviečių pietinėje ir rytinėje šalies dalyje: Alytaus,
Ignalinos, Lazdijų, Švenčionių, Trakų, Varėnos, Vilniaus ir Zarasų rajonuose. Šiaurinëje Lietuvoje auga Akmenės ir Mažeikių rajonuose.

Auga tarpinio tipo pelkėse ir žemapelkėse, aukštapelkių pakraščiuose. Dažniausiai randamas *Caricetum limosae* ir *Caricetum lasiocarpae* asociacijų bendrijose. Mėgsta rūgščius durpinius dirvožemius. Šviesomėgis. Auga pavieniui arba nedidelėmis grupėmis, negausiai.

## Biologija

Tai 1-1,5 m aukščio krūmas. Laja netaisyklinga, išsidraikiusi. Šakos plaukuotos, vėliau be plaukų ir blizgiai tamsiai raudonos. Lapai lancetiški, iki 7 cm ilgio ir 2,5 cm pločio, nežymiai plaukuoti viršutinėje dalyje. Apatinė dalis tankiai plaukuota. Pakraščiai visai arba mažai banguoti. Lapkočiai trumpi, įprastai nuo 5 mm iki 1 cm.

Žydi lapams skleidžiantis, gegužės mėnesio pabaigoje. Žiedynas – iki 3 cm ilgio žirginys. Vyriškieji žiedai turi po du kuokelius. Apdulkina vabzdžiai ir vėjas. Vaisius – geltonai žalia apvali dėžutė. Dauginasi sėklomis. Sėklos prinoksta birželio mėnesio pabaigoje. Plinta iš šliaužiančio šakniastiebio išaugančiais ūgliais. Dažnai kryžminasi su kitais gluosniais. Lietuvoje rasta hibridų su ausytuoju (), mėlynialapiu () bei pilkuoju () karklais.

## Apsauga
Įrašyta į saugomų augalų rūšių sąrašą 1962 m. Auga Čepkelių, Kamanų ir Žuvinto rezervatuose, Aukštaitijos ir Dzūkijos nacionaliniuose parkuose, Aukštadvario, Kurtuvėnų, Smalvo-Smalvykščio, Ūlos kraštovaizdžio draustiniuose. Būtina visų radavečių apsauga, išlaikant optimalias hidrologines sąlygas. Lapus pažeidžia lapgraužiai vabzdžiai ir ligos. 

Populiacijų būklė patenkinama, rūšis gali išnykti tik keičiant augavietes – sausinant pelkes ir kasant durpes.

## Nuorodos
* Laplandinio karklo mokslinis lotynų kalba pavadinimas ir sinonimai per theplantlist.org  (anglų k.)''
* Salix lapponum www.luontoportti.com (anglų k.)

## Literatūra

* Lietuvos raudonoji knyga. Red Data Book of Lithuania, Vilnius, 2007, 443 p.
Suaugtinė dirvapintė

**Suaugtinė dirvapintė** (*Albatrellus confluens*) – tai kempininių šeimos, IV kategorijos valgomas grybas. Šis grybas Lietuvoje yra retas, todėl įrašytas į  Lietuvos raudonąją knygą.

## Išvaizda

Kepurėlė iki 40 cm skersmens, minkšta, sultinga, plika, lygi arba sutrūkinėjusi, gelsva, gelsvai rusva, gelsvai ruda. Kotas šakotas, netaisyklingas, dažnai pereinantis į kepurėlę, baltas, gelsvas. Vamzdeliai balti, išdžiuvę gelsvi, trumpi, kotu nuaugę žemyn. Poros mažos, apskritos, baltos. Trama sultinga, trapi ir mėsinga, malonaus kvapo, kartaus skonio. Sporos beveik rutuliškos, su vienu dideliu riebaliniu lašu, 4-5x3-3,5 μm.

## Augavietė

šis retas grybas, dažniausiai sutinkamas spygliuočių miškuose ant žemės, rečiau ant pūvančių kelmų. Lietuvoje reta. Žinoma iš Vilniaus ir Zarasų raj.
Sezonas: rugpjūtis – spalis.

Jauni vaisiakūniai, nulupus luobelę, vartojami maistui (švieži tinka miltų gamybai).

** Suaugtinės dirvapintės nuotraukų galerija:**


Image:Albatrellus confluens 3.jpg|
Image:Pilze d. Heimat, T. 20 - Polyporus confluens.jpg|


## Nuorodos

*  Apie Lietuvoje augančius grybus 
*  Lietuvos raudonoji knyga
Dave Hickson

**Deividas Hiksonas** (*David „Dave“ Hickson*; g. 1929 m. spalio 30 d. – m. 2013 m. liepos 8 d.) buvo profesionalus Anglijos futbolininkas, vienas iš trijų žaidėjų (kiti – John Heydon ir Frank Mitchell), per savo karjerą rungtyniavusių visuose trijuose Mersisaido klubuose: „Evertone“, „Liverpulyje“ ir „Tranmerėje“.

## Karjera
Savo karjerą Hiksonas neprofesionaliame „Ellesmere Port Town“ klube, kur perspektyvų paauglį pastebėjo „Evertono“ klubo treneris Cliff Britton. 1948 m. jis pasirašė sutartį su naująja komanda, tačiau dėl tarnybos armijoje debiutą teko atidėti 3 metams. Pirmas rungtynes jis sužaidė 1951 m. rugsėjį prieš „Leeds United AFC“. Tai buvo sezonas, kuriame „Evertonas“ rungtyniavo žemesnėje lygoje ir Hiksonas netruko tapti nuolatiniu pagrindinės sudėties žaidėju. Nors už aikštės ribų visi jį pažinojo kaip labai ramų žmogų, Hiksonas pasižymėjo agresyviu žaidimu ir dėl galingo smūgio buvo pramintas „Cannonball Kid“. Daugiausia jo sėkmingo dėka 1952/53 m. sezone „Evertonas“ FA Taurės varžybose pasiekė pusfinalį, tačiau patekti į aukštesnę lygą komandai pavyko tik po 3 sezonų. 1953/54 m. sezone Hiksonas pelnė 25 įvarčius ir padėjo „Evertonui“ užimti antrojoje lygoje 2 vietą, tačiau prieš pat sugrįžimą į pirmąjį divizioną daugeliui netikėtai jis buvo parduotas „Aston Vilai“ už 17,5 tūkst. svarų sterlingų.

Šiame klube Hiksonui nepavyko pritapti ir, sužaidęs vos 12 rungtynių, jis persikėlė į „Huddersfield Town FC.“ Čia jis praleido 2 sezonus, po kurių 1957 m. už 7,5 tūkst. svarų sterlingų grįžo į „Evertoną“. Antrasis bandymas klube nebuvo toks sėkmingas. Praleidęs komandoje 2 sezonus, Hiksonas persikėlė į kitą miesto komandą – „Liverpulį.“ Klubas tuo metu rungtyniavo žemesniame divizione ir treneris Bill Shankly ėmėsi reformuoti komandą, kurioje Hiksonui teko svarbus vaidmuo. Pirmajame sezone jis sužaidė 27 rungtynes, pelnydamas 21 įvartį, antrajame – 16 įvarčių per 33 rungtynes, ir „Liverpulis“ vėl grįžo tarp stipriausiųjų komandų. Vis dėlto Bill Shankly nusprendė atsisakyti 32 metų sulaukusio puolėjo paslaugų ir klubą sustiprinti naujais žaidėjais.

Hiksonas trumpai rungtyniavo mėgėjiškame „Cambridge City“ klube, iš kurio persikėlė į „Tranmere Rovers FC“. 1962/63 m., būdamas 34, jis per sezoną pelnė 23 įvarčius, tapdamas rezultatyviausiu komandos žaidėju.
Alikantės provincija

**Alikantės provincija** () – Ispanijos provincija, esanti šalies rytuose, Valensijos regiono pietinėje dalyje. Provincija pietvakariuose ribojasi su Mursija, vakaruose su Albasete, šiaurėje su Valensija. Rytuose provincijos krantus skalauja Viduržemio jūra. Administracinis centras – Alikantė.

## Geografija
Provincijos reljefas šiaurėje ir vakaruose kalnuotas, pietuose plokščias. Aukščiausias taškas – Aitanos kalnas, iškilęs 1558 m. Kiti kalnai: Puig Kampana (1410 m), Montkabreras (1389 m), Karaskaras de la Font Rocha (1354 m), Maigmas (1296 m), Sera de Krevilentas (835 m) ir El Montgas (753 m). Visos šios viršūkalnės yra Betikos Kordiljeros dalis.

Pagrindinės upės: Segura, Vinalopas ir Serpis.

## Provincijos miestai
Didžiausi miestai (2023 m.):
* Alikantė – 336,5 tūkst. gyventojų
* Elčė – 193,0
* Benidormas – 70,4
* Torevjecha – 65,2
* Alkojus – 57,6
* San Visente del Raspeigas – 54,5
* Elda – 51,3
* Orihuela – 31,9
* Viljena – 31,7
* Petreras – 28,5
* Denija – 26,1
* Santa Pola – 25,6

## Šaltiniai
Alitalia CityLiner

**Alitalia CityLiner** – regioninis didžiausios Italijos oro linijų bendrovės Alitalia filialas. Ši bendrovė skraidina keleivius iš įvairių mažesnių Italijos ir kitų šalių oro uostų į pagrindinį savo oro uostą Romoje.

Bendrovė susikūrė iširus kitoms oro linijoms Alitalia Express 2006 m. birželio 7 d.

Nuo 2011 iki 2013 m. bendrovė įsigijo 20 naujų Embraer E serijos orlaivių.

2012 m. kovą vieną savo lėktuvų bendrovė nudažė specialiomis oro linijų aljanso SkyTeam spalvomis.

## Šaltiniai
Bižagošo salos

**Bižagošo salos** () – salynas Atlanto vandenyne, netoli Afrikos krantų, priklauso Bisau Gvinėjai, Bolamos regionui. 

Salose gyvena ~30 tūkst. žmonių, dauguma jų priklauso bižagų tautai, kalbančiai bižagų kalba. Verčiamasi daugiausia žvejyba, žemės ūkiu. Dėl sudėtingo susisiekimo su žemynu, salyne išsilaikė savita kultūra, paplitę kaukių ir fetišų dirbimo menai.

## Gamta
Salyną sudaro 88 salų, salelių ir uolų grupė ir apima 2624 km² teritoriją. 

Bižagošo salos susidarė iš sąnašų, suneštų Žebos, Didžiosios Bubos, Mansoa upių ir yra jų buvusios deltos liekana. Salų pakrantės apžėlusios mangrovių sąžalynais, toliau sausumoje auga palmių giraitės, subekvatoriniai miškai, antriniai miškai, savanos. 1996 m. salynas paskelbtas biosferos rezervatu, čia veisiasi hipopotamai, jūriniai vėžliai, įvairūs paukščiai.

Svarbiausios salos:
* pietinė grupė – Orangas, Orangozinjas, Bubakė, Soga, Roša, Rubanė;
* rytinė grupė – Bolama, Galinjasas;
* šiaurinė grupė – Karavela, Karašė, Formosa, Unas, Unjakomas, Urakanė, Enu, Ponta, Majas.

2025 m. salynas įtrauktas į UNESCO pasaulio paveldo sąrašą, tapdamas pirmuoju Bisau Gvinėjos pasaulio paveldo objektu.
## Išnašos
Pajūrinis kritmas

**Pajūrinis kritmas** (*Crithmum maritimum*) – salierinių (*Apiaceae*) šeimos augalas. 

Augalas valgomas. Išsiskiria itin sūriu skoniu. Paplitęs Britų salose, Kanarų salose, Viduržemio jūros regione.
Mėlynialapis karklas

**Mėlynialapis karklas** (*Salix myrtilloides*) – gluosninių (*Salicaceae*) šeimos, gluosnių genties (*Salix*) krūmas. Įrašytas į Lietuvos raudonąją knygą.

## Paplitimas
Pagrindinis jo paplitimo arealas yra Šiaurės ir Vidurio Europa, Šiaurės Azija bei Šiaurės Amerika.

Lietuvoje labai retas augalas, radimvietės susitelkusios rytuose ir pietryčiuose. Aptinkamas Vilniaus apylinkėse, Alytaus, Anykščių, Ignalinos, Kupiškio, Šiaulių, Švenčionių, Trakų, Utenos bei Varėnos rajonuose.

### Augavietės
Tarpinio tipo pelkės ir žemapelkės, aukštapelkių pakraščiai. Prieraišus pelkinės liūnsargės () bendrijoms. Auga nedidelėmis grupelėmis, visose radimvietėse negausus.

## Biologija
Tai žemas, 15-90 cm aukščio lapus metantis krūmas šliaužiančiu stiebu. Lapai ovaliai smailūs, 15-20 mm ilgio, su visai arba nedaug dantytais pakraščiais. Apatinė lapo dalis pilkšvai žalsvos ar neryškios violetinės spalvos, viršutinė tamsiai žalios. Žiedai yra 1-2 cm žirginiai.

Žydi pavasarį, tuo pačiu metu, kai atsiranda nauji lapai. Dažniausiai dauginasi sėklomis. Kryžminasi su kitais karklais – ausytuoju (), laplandiniu () ir kt.

## Apsauga
Įrašyta į saugomų augalų rūšių sąrašą 1962 m. Auga Čepkelių, Kamanų ir Žuvinto rezervatuose, Baranavos ir Kanio raisto botaniniuose-zoologiniuose draustiniuose. Būtina visų radimvečių apsauga, išlaikant optimalias hidrologines sąlygas. Augalai nyksta sausinant ir eksploatuojant pelkes.

## Nuorodos
* Mėlynialapio karklo mokslinis lotynų kalba pavadinimas ir sinonimai per theplantlist.org  (anglų k.)''

## Literatūra
* Lietuvos raudonoji knyga. Red Data Book of Lithuania, Vilnius, 1992, 173 p.
Laurynas Žakevičius

**Laurynas Žakevičius** (g. 1985 m. balandžio 1 d. Vilniuje) – Lietuvos šokėjas, gatvės šokių choreografas, šiuolaikinio šokio atlikėjas, VšĮ urbanistinio šokio teatro "Low Air" direktorius.

## Biografija
Vilniaus kolegijoje baigė socialinės pedagogikos specialybę. Mykolo Romerio universitete studijuoja teisės edukologijos magistrantūroje.

Šokio mokykloje „Low Air“ moko hauso ir breiko šokių. Dirba Specialiosios pedagogikos ir psichologijos centre. „Olweus“ patyčių prevencijos programos vyriausiasis instruktorius. M. K. Čiurlionio menų mokykloje vedė gatvės ir šiuolaikinio šokio pamokas. Vedė breiko užsiėmimus Kauno nepilnamečių tardymo izoliatoriaus-pataisos namų paaugliams, kai Edukologijos universiteto dėstytojai pakvietė prisijungti prie projekto „Menai kalėjimuose“ plėtojimo.“ Teisėjauja gatvės šokių kovose.

Šiuolaikinio šokio asociacijos narys.

## Laimėjimai
Laimėjo ne vieną gatvės šokių turnyrą („Urban Dance“, „Kings & Queens“ ir kt.) Lietuvoje ir užsienyje (solinėse breiko rungtyse). Prestižiniame tarptautiniame renginyje „Juste Debout“ (Suomija) du kartus šoko finaliniuose pasirodymuose.

## Apdovanojimai
2013 m. Auksinis scenos kryžius – choreografams Airidai Gudaitei ir Laurynui Žakevičiui už šokio spektaklius „Kelionė namo“ (Urbanistinio šokio teatras „Low Air“);

## Šeima
Tėvas – elektrikas. Mama pašto skyriaus viršininkės pavaduotoja; skatino sportuoti, nes pati jaunystėje užsiiminėjo lengvąja atletika.
Turi du brolius. Su vyresnėliu Martynu – biofizikos mokslų daktaru – Laurynas šoko breiką vienoje komandoje „Left City 54“. Jaunėlis Dominykas studijuoja fotografiją.

Vedęs. Žmona Airida Gudaitė.

## Šaltiniai
Juostakaktis svirplys

**Juostakaktis svirplys** (*Modicogryllus frontalis*) – tiesiasparnių būrio, svirplių šeimos vabzdys. 

Paplitęs Europoje, Azijoje, Lietuvoje nedažnas. Svirplys nedidėlis, rusvas, sparnai trumpi, cerkai ilgi, patelės turi kiaušdėtį. Visaėdis.

## Nuorodos
* https://www.raudonojiknyga.lt/gyvunai/vabzdziai/305-juostakaktis-svirplys-modicogryllus-frontalis
* Taksonomija, paplitimas
Kuokštinė grifolė

**Kuokštinė grifolė** (*Grifola frondosa*) – kempiniečių eilei, priklausantis valgomas grybas. Dėl savo retumo yra saugotinas ir įrašytas į Lietuvos raudonąją knygą. Lietuvoje dar vartojamas kitas šio grybo pavadinimas, tai *Kuokštinis sėdis*. Ji reta ne tik Lietuvoje, bet ir visoje Europoje. Lietuvoje ši grybų rūšis saugoma nuo 1992 metais, žinoma tik apie 30 jos radimviečių. Gausiausios šių grybų populiacijos yra nustatytos Punios šile, Kauno ąžuolyne, Žemaitijos nacionaliniame parke ir Dūkštų ąžuolyne (Neries regioniniame parke). Didžiausios grėsmės šiam retam grybui – senų ąžuolų kirtimas bei negyvos medienos iš miškų šalinimas. Jaunas valgomas (šviežias, džiovintas, raugintas). Sukelia *baltąjį medienos puvinį*.

## Išvaizda

Vaisiakūniai dideli, 20-50 cm skersmens ir tiek pat aukščio, sudaryti iš daugybės smulkių, netaisyklingų, banguotų, suplaišiojusiais kraštais, atsišakojusių iš bendro koto, pusiau vėduokliškų, 4 -10 cm skersmens, kepurėlių. Kepurėlės tamprios, iki 1 cm storio, banguotais kraštais, koncentriškai raukšlėtos, gelsvai pilkos, senesnės – pilkai rudos spalvos. Viršutinė kepurėlės pusė plaušuota, susiraukšlėjusi, kreminė, ochrinė ruda arba pilkai ruda, su smulkiais baltos spalvos vamzdeliais.Kotas baltas, plikas, šakotas, 1,5-3 cm ilgio. Trama balta, plaušinga, malonaus grybų kvapo, kartoko skonio. Sporos taškuotos (jų masė balta), 5-7x4-5 μm. Sendamos kepurėlės paruduoja. Grybai dideli, kartais sveria iki 20 kg.

## Augavietė

Šis grybas auga, mišriuose su ąžuolais miškuose, daugiausia prie senesnių ąžuolų kamienų arba kelmų, pievose su senais ąžuolais ir parkuose (dažniausiai šiaurinėje medžių pusėje). Lietuvoje rastas augantis tik ant ąžuolų, kitose Europos šalyse aptinkamas ir ant kitų lapuočių.

Sezonas: rugpjūtis – rugsėjis

## Kuokštinės grifolės nuotraukų galerija


Image:Grifola frondosa 57503.jpg|
Image:Hen-of-the-woods.jpg|
Image:Eikhaas.JPG|
Image:Bracket fungus in Burnham Beeches - geograph.org.uk - 278787.jpg|
Image:Hen91.jpg|
Image:Klapperschwamm (Grifola frondosa).jpg|
Image:Many Grifola frondosa at the base of an oak tree.jpg|


## Literatūra

* Vincentas Urbonas, „Lietuvos grybų atlasas“, Kaunas „Lututė“, 2007 m., (401 psl.) ISBN 978-9955-692-59-1

## Nuorodos

* Daug informacijos apie Lietuvoje augančius grybus 
*  Lietuvos raudonoji knyga
Airida Gudaitė-Žakevičienė

**Airida Gudaitė-Žakevičienė** (g. 1984 m. sausio 5 d. Rokiškyje) – Lietuvos šokėja, šiuolaikinio šokio atlikėja.

## Biografija
Choreografijos mokykloje mokėsi įvairių šokių: liaudies, pramoginių, baleto – visų stilių, išskyrus gatvės.
Lietuvos edukologijos universitete baigė šokio edukologijos magistro studijas.

Šokio mokykloje „Low Air“ moko hiphopo ir džiazo šokio. Vilniaus privačioje gimnazijoje dirba šokių mokytoja, Edukologijos universitete dėsto hiphopą. Dalyvauja tarptautiniuose šokių festivaliuose, konkursuose, juose šoka ir teisėjauja.

Šiuolaikinio šokio asociacijos narė.

## Apdovanojimai
2013 m. Auksinis scenos kryžius – choreografams Airidai Gudaitei ir Laurynui Žakevičiui už šokio spektaklius „Kelionė namo“ (Urbanistinio šokio teatras „Low Air“)

## Šeima
4 metais jaunesnė sesuo Dovilė, kostiumų dizainerė.

Ištekėjusi. Vyras Laurynas Žakevičius (g. 1985 m.), šokėjas, gatvės šokių choreografas.

## Šaltiniai
UNESCO taurė

**[[UNESCO]] taurė** – 2014 m. organizuotos parodomosios futbolo rungtynės. Jose žaidė Italijos ir Ispanijos čempionai Juventus ir Real Madrid ekipų legendos, buvę žaidėjai ir veteranai.

Rungtynės vyko 2014 m. birželio 2 d. Juventus stadione.

Ši taurė buvo skirta labdaringiems tikslams, parodant paramą Malio ir CAR žmonėms vykstančių konfliktų metu. Visos surinktos lėšos buvo skirtos UNESCO programoms, kurios remia Malio ir CAR vaikus ir siekia mažinti karinę įtampą.

Rungtynes laimėjo ispanai rezultatu 5-1. Italijoje jas žiūrėjo apie 1 900 000 žiūrovų.

## Šaltiniai
Žakevičius

**Žakevičius** − lietuviška vyriškos giminės pavardė.

Šios pavardės moteriškosios giminės formos yra: Žakevičienė (ištekėjusi moteris) ir Žakevičiūtė (mergautinė pavardė).

Pavardę turi šie garsesni asmenys:

* Laurynas Žakevičius (g. 1985 m.) – šokėjas, gatvės šokių choreografas
Žakevičienė

**Žakevičienė** – lietuviška moteriškos giminės pavardė (ištekėjusi moteris).

Šios pavardės kita moteriškosios giminės forma yra: Žakevičiūtė (mergautinė pavardė).

Ši pavardė kilusi iš vyriškos giminės pavardės Žakevičius.

Pavardę turi šie garsesni asmenys:

* Airida Gudaitė-Žakevičienė (g. 1984 m.) – šokėja
Glasteningas

**Glasteningas** () – karalystė, priklausiusi Dogveilingui, paskui Gvinedui, vėliau tapo nepriklausoma. Susikūrė VI amžiuje, likviduota VIII amžiuje.

## Istorija
Dogveilingo valdovas Kindruinas ap Elnau užgrobė šiaurės-vakarų Dumnonijos žemes ir įkūrė užgrobtose žemėse valstybę, kurią atidavė valdyti savo sūnui Morvailui. Šalis pavadinta Glasteningu. Greičiausiai pavadinta pagal Kindruino pravardę. VII–VIII amžiuose Glasteningas, sąjungoje su Dumnonija, dažnai kariaudavo prieš Veseksą. VIII amžiuje Veseksas galutinai užkariavo Glasteningo teritoriją.

## Glasteningo karaliai
* Morvailas ap Kindruinas
* Morganas Mėlynasis

## Nuorodos
* http://www.earlybritishkingdoms.com/articles/glastening.html 
* http://www.historyfiles.co.uk/KingListsBritain/BritainGlastenning.htm
* http://www.britannia.com/history/ebk/articles/glasteningdynasty.html
Dvigubo denio lėktuvas

**Dvigubo denio [[lėktuvas]]** turi du denius (aukštus) keleiviams ir kroviniams. Antrasis denis gali būti tik dalinis denis, viršuje ar apačioje pagrindinio denio. Dauguma tokių lėktuvų turi vieną denį keleiviams, kitą kroviniams. Keli laineriai turi abu denius skirtus keleiviams ir dar papildomą kroviniams.

Pirmasis istorijoje dviejų denių lėktuvas buvo 1953 m. pagamintas prancūziškas Breguet Deux-Ponts. Tuo tarpu pirmasis toks reaktyvinis lėktuvas buvo 1969 m. pristatytas Boeing 747. Vienas jo denis buvo mažesnis už kitą. Krovininiai šio lėktuvo modeliai turi atidaromą lėktuvo nosį jiems iškrauti ir pakrauti.

Pirmasis pilnų dviejų denių, skirtų keleiviams, lėktuvas buvo Airbus A380. Jis taip pat turi trečią denį skirtą tik kroviniams talpinti. Šis lėktuvas yra didžiausias keleivinis oro laineris.

## Šaltiniai
Susana Guerra

**Susana Guerra** (geriau žinoma sceniniu vardu **Suzy**; g. 1980 m. sausio 24 d. Figeira da Fose) – portugalų dainininkė. Du daina „Quero ser tua“ atstovavo Portugalijai 2014 m. Eurovizijoje Kopenhagoje, Danijoje.

## Biografija

Susana Guerra gimė 1980 m. sausio 24 d. Portugalijos vakaruose įsikūrusiame Figeira da Foso mieste. Savo muzikinę karjerą pradėjo būdama 5 metų, dainavo vaikų grupėje „Onda Choc“.

1999 metais su dainininke Anjos įrašė kalėdinę dainą „Nesta Noite Branca“, kuri tapo dideliu hitu. 2002 m. išleido debiutinį albumą.

## Išnašos


## Nuorodos

* Suzy — „Quero Ser Tua“ (video)

|-
András Kállay-Saunders

**András Kállay-Saunders** (taip pat žinomas kaip **Kállay Saunders**; g. 1985 m. sausio 28 d. Niujorke) – vengrų-amerikiečių atlikėjas, dainų autorius ir įrašų prodiuseris. Jis atstovaus Vengrijai 2014 m. Eurovizijoje Kopenhagoje, Danijoje, su daina „Running“.

## Biografija

András Kállay-Saunders gimė 1985 m. Niujorke (JAV) Vengrijos modelio Katalin Kállay ir amerikiečio soul atlikėjo ir prodiuserio Fernando Saunders šeimoje.

2010 m. dalyvavo vietinės televizijos TV2 organizuotoje laidoje *Megasztár*. Joje užėmė ketvirtą vietą. Po metų išleido debiutinį singlą „Csak veled“.

2014 m. vasario 22 d. András laimėjo Vengrijos atranką *A Dal* su daina „Running“ ir dalyvaus 2014 m. Eurovizijos dainų konkurse, kuris vyks Danijos sostinėje Kopenhagoje.

## Diskografija

### Singlai
* 2011 – Csak veled
* 2012 – I Love You
* 2012 – Tonight
* 2013 – My Baby
* 2013 – Play My Song
* 2014 – Running

## Nuorodos

* Oficiali svetainė 

|-
BC Šalčininkai

**„BC Šalčininkai“** – krepšinio klubas Šalčininkų. Šiuo metu žaidžiantis Vilniaus krepšinio lygoje (VKL).

## Sezonai

|}

## Komandos sudėtis

## Nuorodos
* BC Šalčininkai – informacija apie klubą
Korališkasis trapiadyglis

**Korališkasis trapiadyglis** (*Hericium coralloides*)&nbsp;– dyglutinių šeimai, priklausantis, IV kategorijos, valgomas grybas. Dėl savo retumo yra saugotinas ir įrašytas į Lietuvos raudonąją knygą. Lietuvoje žinoma viso labo tik 15 šio grybo radimviečių. Šis grybas dar dažnai aprašomas, pagal sinonimą ***Hydnum coralloides***. Lietuvoje vartojamas dar kitas grybo pavadinimas ***Koralinis trapiadyglis***. Didžiausios grėsmės šiam grybui&nbsp;– stambių lapuočių medienos nuokritų šalinimas iš lapuočių ir mišrių miškų bei dirvožemio sausinimas.

## Išvaizda

Vaisiakūniai 20&nbsp;– 40&nbsp;cm skersmens, šakoti, minkšti, mėsingi, balti, grybui senstant, ruduoja, kietėja; jo šakos iš visų pusių apaugusios 1-2&nbsp;cm ilgio baltais, smailiais, žemyn palinkusiais dygliais. Trama balta, minkšta, džiūdama, kaip ir visas grybas paruduoja. Sporos su vienu riebaliniu lašeliu, beveik rutuliškos (jų masė balta), 4-5x3-4 μm. Išvaizda primena koralus.

## Augavietė

Būdingos jų augavietės&nbsp;– drėgni lapuočių miškai bei mišrūs miškai su dideliu negyvos medienos kiekiu. Didžiausia tikimybė šį grybą pasitaiko rasti ant beržų virtuolių, tačiau jis taip pat randamas ir ant kitų lapuočių medžių rūšių&nbsp;– drebulių, klevų bei guobų. Lietuvoje, žinomos tik kelios radimvietės Biržų, Joniškio, Trakų, Varėnos ir Vilniaus rajonuose.

Sezonas: rugpjūtis&nbsp;– spalis

## Galerija


2009-09-25 Hericium coralloides (Scop.) Pers 58068.jpg|
2005-09 Białowieski Park Narodowy 8.jpg|
Ästiger Stachelbart5.jpg|
Hericium coralloides MO.jpg|
Korálovec8363.JPG|


## Literatūra

* Vincentas Urbonas, „Lietuvos grybų atlasas“, Kaunas „Lututė“, 2007&nbsp;m., (411 psl.) ISBN 978-9955-692-59-1

## Nuorodos

* Daug informacijos apie Lietuvoje augančius grybus 
* Lietuvos raudonoji knyga
Tikrinis blizgutis

**Tikrinis blizgutis** (*Ganoderma lucidum*)&nbsp;– blizgutinių šeimai priklausantis, nevalgomas grybas. Dėl savo retumo yra saugotinas ir įrašytas į Lietuvos raudonąją knygą. Marijampolės rajone dažnesnis, kituose rajonuose retesnis. Sukelia „baltąjį medienos puvinį“.

## Išvaizda

Vaisiakūniai 5-20&nbsp;cm skersmens, apskriti arba pusiau apskriti, inkstiški, vėduokliški ir kitokio pavidalo, su šoniniu, ekscentriniu, rečiau centriniu kotu. Kepurėlė ir koto paviršius blizgantis lyg nulakuotas, gelsvai raudonas, vyšninės arba raudonai juodos spalvos. Kotas 5-15&nbsp;cm ilgio, 1-2&nbsp;cm storio. Vamzdeliai vienasluoksniai, rečiau iš 2-3 sluoksnių, 0,5-2&nbsp;cm ilgio. Poros apskritos, ochrinės spalvos, paspaudus patamsėja, išdžiūvusių vaisiakūnių gelsvos. Trama kamštiška, šviesiai gelsva arba gelsva. Sporos gelsvai kiaušiniškos, karpotos, su dvigubu apvalkalėliu, nupjauta viršūne, 7-12x6-8 μm.

## Augavietė

Daugiametis, auga lapuočių ir mišriuose miškuose, parkuose, ypač ant lapuočių medžių kelmų ir išvartų, pasitaiko ir ant spygliuočių medžių. Dažniausiai randami ant juodalksnių, eglės kelmų.

## Galerija


Ganoderma lucidum 02.jpg
Ganoderma lucidum 03.jpg
Ganoderma lucidum, Lingzhi mushroom, Darwin, Australia.JPG
Jreishi888.jpg
Ling Chih.jpg
Ganoderma lucidum Podkomorské lesy.jpg
Ganoderma lucidum-01.jpg
Ganoderma lucidum-03.jpg


## Literatūra

* Vincentas Urbonas, „Lietuvos grybų atlasas“, Kaunas „Lututė“, 2007&nbsp;m., (423 psl.) ISBN 978-9955-692-59-1

## Nuorodos

* Daug informacijos apie Lietuvoje augančius grybus 
*  Lietuvos raudonoji knyga
Karašė

**Karašė** () – sala Atlanto vandenyne, Bižagošo salyne, priklausančiame Bisau Gvinėjai. Yra tarp Karavelos šiaurės rytuose (atskirta Ninkimo sąsiauriu), Enu pietryčiuose, bei nedidelės Los Porkoso salelės. Sala 18,7 km ilgio, 7,3 km pločio. Plotas – 80,4 km².

Pagrindinė Karašės gyvenvietė – Tinga. Kitos gyvenvietės: Ampinča, Kušamė, Tingaga.

## Šaltiniai
Axel Hirsoux

**Axel Hirsoux** – Belgijos dainininkas iš Šarlerua.

2014 m. kovo 16 d. laimėjo Flandrijos televizijos organizuotą Belgijos nacionalinę atranką *Eurosong*. Atrankos finale Axel laimėjo triuškinančiu skirtumu – daina „Mother“ surinko daugiau nei 50 % žiūrovų balsų, o net keturi iš septynių tarptautinės komisijos narių atlikėjui skyrė maksimalius balus. Dėl pergalės jis atstovavo Belgijai 2014 m. Eurovizijos dainų konkurse Kopenhagoje, Danijoje. Jis pasirodė pirmajame konkurso pusfinalyje, ten užėmė 14 vietą ir į finalą nepateko, nepaisant teigiamų atsiliepimų prieš „Euroviziją“.

## Diskografija

### Singlai
* 2014: *Mother*
* 2014: *Bellissimo*
* 2014: *Because You Need Me* (su Camille Beniest)
* 2015: *Haut l'humain*

## Išnašos

## Nuorodos

* Axel Hirsoux – „Mother“ (video)

|-
Smulkiažiedė glažutė

**Smulkiažiedė glažutė** (, , ) – gvazdikinių (*Caryophyllaceae*) šeimos glažučių (*Cerastium*) genties žolinis augalas. Įrašytas į Lietuvos raudonąją knygą.

Natūraliai paplitusi Vakarų, Vidurio ir Pietų Europoje, Kaukaze, Kryme ir Mažojoje Azijoje. Introdukuota ir natūralizuota Šiaurės Amerikoje. Lietuvoje aptikta Rambyno regioniniame parke.

Auga smiltpievėse, ariamojoje žemėje, sausose, smėlėtose vietose prie takų. Negausus, auga grupelėmis.

Tai vienmetis, 7-20 cm aukščio augalas. Stiebai tiesūs, kartais išsišakoję, gauruoti, plaukeliai sidabro spalvos. Žydi gegužės-birželio mėnesiais. Dauginasi sėklomis. Sėklos blyškiai rudos spalvos, 0,5 mm skersmens. Žiedynas – ciminis. Taurėlapiai 4-4,5 mm, lapuoti, plaukuoti. Vainiklapiai 2-3 mm. Dėžutės cilindriškos, 5-7 mm ilgio.

Auga Rambyno regioniniame parke. Nyksta pasikeitus augavietės
ekologinėms sąlygoms, dėl natūralios augalijos kaitos, užželiant smiltpievėms.

## Porūšiai
Smulkiažiedė glažutė yra įvairi, tarp porūšių skiriasi plaukelių skaičius ir požymiai. Europoje žinomi aštuoni porūšiai, iš kurių du – subsp. *brachypetalum* ir subsp. *tauricum* – auga Šiaurės Amerikoje.
* *Cerastium brachypetalum* Pers. subsp. *brachypetalum*
* *Cerastium brachypetalum atheniense* (Lonsing) P. D. Sell & Whitehead
* *Cerastium brachypetalum corcyrense* (Möschl) P. D. Sell & Whitehead
* *Cerastium brachypetalum doerfleri* (Halácsy ex Hayek) P. D. Sell & Whitehead
* *Cerastium brachypetalum pindigenum* (Lonsing) P. D. Sell & Whitehead
* *Cerastium brachypetalum roeseri* (Boiss. & Heldr.) Nyman
* *Cerastium brachypetalum tauricum* (Spreng.) Murb.
* *Cerastium brachypetalum tenoreanum* (Ser.) Soó


Cerastium brachypetalum6 W.jpg|Žiedas
Cerastium brachypetalum Flores 2013-3-28 SierraMadrona.jpg|Tarp kitų augalų
Cerastium brachypetalum eF.jpg|


## Literatūra
* Lietuvos raudonoji knyga. Red Data Book of Lithuania, Vilnius, 2007, 418 p.

## Nuorodos

* Smulkiažiedės glažutės mokslinis pavadinimas ir sinonimai  (anglų k.)''
* Cerastium brachypetalum www.efloras.org (anglų k.)
Puošnusis gvazdikas

**Puošnusis gvazdikas** (, , ) – gvazdikinių (*Caryophyllaceae*) šeimos, gvazdikų (*Dianthus*) genties augalas. Išnykstanti rūšis, įrašyta į Latvijos, Estijos, Švedijos, Lenkijos raudonąsias knygas.

## Paplitimas ir augavietės

Natūraliai paplitęs Europoje, išskyrus pietinį ir vakarinį pakraščius, ir Azijoje, išskyrus tropikus. Lietuvoje rūšis rasta pietinėje dalyje. Patvirtintos radavietės yra tik Kalvarijoje ir Daugirdiškėse. Literatūroje nurodomos radavietės Druskininkuose, Varėnoje, Vilniaus apylinkėse, Vilkaviškio rajone, Eišiškėse.

Auga laikinai perteklingai drėkinamose, kartais durpinėse pievose, dažniausiai pamiškėse, *Molinion* sąjungos bendrijose. Mėgsta šviesą. Auga negausiai, pavieniais kerais.

## Biologija
Tai daugiametis, iki 80 cm aukščio, sumedėjusiu šakniastiebiu žolinis augalas. Lapai žalios spalvos, ploni, iki 8 cm ilgio. Žiedai su penkiais karpytais vainiklapiais, 3-5 cm skersmens, šviesiai rožinės spalvos, stipraus malonaus kvapo. Vaisius – žalia dėžutė.

Žydi nuo birželio iki rugpjūčio mėnesio. Dauginasi sėklomis ir vegetatyviai, tačiau neintensyviai.

Tai pagrindinis kandžių Coleophora musculella maisto šaltinis.

## Porūšiai

Žinomi šeši puošniojo gvazdiko porūšiai ir jų paplitimas:
* *Dianthus superbus* subsp. *superbus*.
* *Dianthus superbus* subsp. *autumnalis* Oberd. Pietvakarių Prancūzija.
* *Dianthus superbus* subsp. *sylvestris* Čelak. Vokietija.
* *Dianthus superbus* subsp. *alpestris* Kablík. ex Čelak. (sin. *Dianthus superbus* subsp. *speciosus*). Alpės, Karpatai, aukštos vietovės. Skiriasi trumpesniais stiebais, pilkesniais lapais ir didesniais žiedais. **Pav.**
* *Dianthus superbus* subsp. *stenocalyx* (Trautv. ex Juz.) Kleopow. Pietų Rusija, Ukraina.
* *Dianthus superbus* subsp. *longicalycinus* (Maxim.) Kitam. Japonija. **Pav.**

## Naudojimas
Puošnusis gvazdikas auginamas kaip dekoratyvinis augalas darželiuose, yra išveista dekoratyvinių veislių. Lapai valgomi, juos galima virti ir iš jų pasidaryti gėrimą. Žiedai turi saldaus nektaro. Augalas turi saponinų, tačiau nepakankamai, kad pakenktų vartojančiam. Naudotas kinų liaudies medicinoje prieš infekcijas, kaip kontraceptikas, diuretikas.

## Apsauga
Įrašyta į saugomų augalų rūšių sąrašą 1962 m. Būtina saugoti radavietes, paskelbti jas draustiniais ir riboti, bet neuždrausti šienavimą ir ganymą. Augalai nyksta transformuojant ekotopus, užstatant teritorijas, dėl rekreacijos.

Augalas įrašytas į Lietuvos raudonąją knygą.

## Literatūra
* Lietuvos raudonoji knyga. Red Data Book of Lithuania, Vilnius, 2007, 426 p.

## Nuorodos

* Puošniojo gvazdiko mokslinis lotynų kalba pavadinimas ir sinonimai per theplantlist.org  (anglų k.)''
* Dianthus superbus www.luontoportti.com
* Dianthus superbus paplitimo Suomijoje žemėlapis (suomių k.)